— Nora, tu crezi că schiul poate să salveze un om? Poate să schimbe o viață? — Dragă Paul, cred că viața noastră e plină de obiceiuri proaste, de manii și de idei fixe. Schiul ne scoate din ele. Pe urmă, totul este să nu ne lăsăm învinși din nou. — Nu, Nora. Niciodată. Jura cu prea multă aprindere, cu un accent de îndârjire exagerată. Se corectă singur, repetând în gând aceleași cuvinte, mai calm, mai decis: niciodată, niciodată.